Cofnodion Cyfarfod Pum deg pum Pwyllgor Cymru

Dydd Iau 25 Chwefror 2021

**Trwy ddolen we**

Cynnwys

[Yn bresennol 2](#_Toc83043016)

[Yn bresennol hefyd yn ystod y cyfarfod 2](#_Toc83043017)

[Ymddiheuriadau 2](#_Toc83043018)

Yn absennol [2](#_Toc83043019)

[1. Croeso a chyflwyniadau 3](#_Toc83043020)

[2. Datganiadau buddion 3](#_Toc83043021)

[3. Cofnodion cyfarfod pum deg pedwar Pwyllgor Cymru – 12 Tachwedd (PC CCHD 55.01) 3](#_Toc83043022)

[4. Materion yn codi (PC CCHD 55.02) 3](#_Toc83043023)

[5. Cyflwyno Cadeirydd newydd y Comisiwn – Y Farwnes Falkner o Margravine 3](#_Toc83043024)

[6. Y newyddion diweddaraf ar broses recriwtio Comisiynydd Cymru a threfniadau dros dro – Diweddariad llafar 4](#_Toc83043025)

[7. Adroddiad Cadeirydd Dros Dro – Diweddariad llafar 4](#_Toc83043026)

[8. Rhoi’r Ddyletswydd Economaidd-gymdeithasol yng Nghymru ar waith (PC CCHD 55.03) 5](#_Toc83043027)

[9. Diweddariad gan Gyfarwyddwr Gweithredol (PC CCHD 55.04) 6](#_Toc83043028)

[10. Cynnydd ar y rhaglen hil yng Nghymru (PC CCHD 55.05) 8](#_Toc83043029)

[11. Egwyddorion ar gyfer rolau’r CCHD ym maes trafodaethau cyhoeddus (PC CCHD 55.06) 9](#_Toc83043030)

[12. Datblygiad y Cynllun Strategol (CCHD 55.07) 10](#_Toc83043031)

[13. Adroddiad Pennaeth Cymru (CCHD 55.08) 11](#_Toc83043032)

[14. Unrhyw Fusnes arall 11](#_Toc83043033)

## Yn bresennol

Y Farwnes Falkner o Margravine (Cadeirydd y CCHD) (*Eitemau* *1-5*)

Martyn Jones (Cadeirydd Dros Dro)
Alison Parken

Beth Thomas (*Eitem* *4 ac ymlaen*)

Faith Walker
Grace Quantock (*Eitemau 1-4, Eitem 8 ac ymlaen)*

Mark Sykes
Rocio Cifuentes (*Eitemau 1-6, Eitem 10 ac ymlaen*)

## Yn bresennol hefyd yn ystod y cyfarfod

Melanie Field (Cyfarwyddwr Gweithredol, Cymru a Strategaeth Gorfforaethol a Pholisi)

Ruth Coombs (Pennaeth Cymru)
Hannah Warf (Prif Swyddog, Materion Allanol, Cymru)

Carla Garnelas (Prif Swyddog, Llythyrau Rhybudd Cytuniadau) (*Eitem 12)*
Geraint Rees (Uwch Swyddog Cyswllt, Cymru)

Rachel Hodge (Cefnogaeth Fusnes, Cymru)

## Ymddiheuriadau

Geraint Hopkins

## Yn absennol

Neb

## 1. Croeso a chyflwyniadau

1.1 Croesawodd y Cadeirydd Dros Dro aelodau a swyddogion i gyfarfod pum deg pum Pwyllgor Cymru, a Rachel Hodge, aelod newydd tîm Cymru a Chadeirydd newydd y Comisiwn, y Farwnes Kishwer Falkner, i’w Phwyllgor Cymru cyntaf ers ymuno fel Cadeirydd ym mis Rhagfyr. Cafwyd ymddiheuriadau gan Geraint Hopkins.

## 2. Datganiadau budd

2.1 Ni chafwyd un.

## 3. Cofnodion cyfarfod pum deg pedwar Pwyllgor Cymru – 12 Tachwedd (PC CCHD 55.01)

3.1 Cytunodd y Pwyllgor fod cofnodion cyfarfod pum deg pedwar Pwyllgor Cymru yn gywir.

## 4. Materion yn codi (PC CCHD 55.02)

4.1 Nododd y Pwyllgor y rhestr materion yn codi.

## 5. Cyflwyno Cadeirydd newydd y Comisiwn – y Farwnes Falkner o Margravine

5.1 Croesawyd Cadeirydd y Comisiwn i’w chyfarfod cyntaf o Bwyllgor Cymru a chyflwynwyd ei chefndir a’i diddordeb yn y rôl.

5.2 Soniodd Cadeirydd y Comisiwn wrth Bwyllgor Cymru am y newyddion diweddaraf ar ymgysylltu’r Comisiwn â’r adolygiad gwariant a’i oblygiadau posib.

## 6. Y newyddion diweddaraf ar broses recriwtio Comisiynydd Cymru a threfniadau dros dro – diweddariad llafar

6.1 Darparodd Cadeirydd y Comisiwn ddiweddariad ar y broses recriwtio am Gomisiynydd Cymru newydd a chydnabod pryderon yr aelodau am y cyfnod maith ers i’r Comisiynydd diwethaf adael ei swydd.

6.2 Cynghorwyd yr aelodau fod cyfarfod wedi’i drefnu â Chadeirydd y Comisiwn a Dirprwy Weinidog a Phrif Chwip Llywodraeth Cymru ar 10 Mawrth.

6.3 Dywedodd Cadeirydd y Comisiwn wrth yr aelodau y byddai’n cynghori Llywodraeth y DU i sicrhau y caiff Llywodraeth Cymru ei chynrychioli ar y panel cyfweld.

6.4 Cynigodd Cadeirydd y Comisiwn fod Martyn Jones yn parhau i gynrychioli Cymru ar y Bwrdd a pharhau fel Cadeirydd Dros Dro Pwyllgor Cymru nes y cytunir ar benodiad Comisiynydd Cymru newydd. Gobeithio, bydd penodiad parhaol yn ei le erbyn mis Medi.

6.5 Cadarnhaodd Cadeirydd Dros Dro Pwyllgor Cymru ei fod yn hapus gyda’r cynigiad os cai’i gefnogi gan aelodau Pwyllgor Cymru.

**Cam A: Aelodau i anfon e-byst at y Cyfarwyddwr Gweithredol gydag unrhyw bryderon ynghylch y trefniadau dros dro arfaethedig.**

## 7. Adroddiad y Cadeirydd Dros Dro – Diweddariad llafar

7.1 Darparodd Cadeirydd Dros Dro Pwyllgor Cymru ddiweddariad byr ar faterion yn codi o’r cyfarfod Bwrdd a gynhaliwyd ar 13 Ionawr, a oedd yn cynnwys diweddariad ar yr adolygiad gwariant, y cynllun busnes a phapur ar ddatblygiad y cynllun strategol newydd. Cafwyd sylw manwl arnynt oll yn hwyrach ar yr agenda.

7.2 Cynhaliodd y Bwrdd sesiwn datblygu pellach ar gydbwyso hawliau ar 17 Chwefror nad oedd y Cadeirydd wedi gallu bod yn bresennol ynddo. Cyfle oedd hwn i Gomisiynwyr drafod a dysgu am gymhlethdodau’r drafodaeth ynghylch materion Traws.

7.3 Darparodd y Cadeirydd Dros Dro ddiweddariad ar ddigwyddiad llwyddiannus Gyfnewidfa Cydraddoldeb a Hawliau Dynol y CCHD yn ddiweddar ar weithredu’r Ddyletswydd Economaidd-gymdeithasol yng Nghymru. Roedd 118 o fynychwyr yn bresennol yn y weminar gyda Sophie Howe, Comisiynydd Cenedlaethau’r Dyfodol yn cyflenwi’r brif araith.

7.4 Awgrymodd y Cadeirydd Dros Dro y dylai aelodau’r Pwyllgor mewn cyfarfodydd yn y dyfodol gael y newyddion diweddaraf o’i gynrychiolydd ar y Pwyllgor Cynghorol Anabledd.

**Cam B: Agendau Pwyllgor Cymru i gynnwys diweddariad o gyfarfodydd y Pwyllgor Cynghorol Anabledd.**

7.5 Darparodd Alison Parken ddiweddariad ar y rhaglen A yw Prydain yn Decach? o Weithgor y Comisiynydd (CWG). Byddai’r Bwrdd yn ystyried dyddiad cyhoeddi diwygiedig gan gymryd i gyfrif awgrym y CWG o Ragfyr 2022 i lywio cynllun strategol y Comisiwn yn ogystal ag ystyriaethau dros gyfliniad â strategaeth pum mlynedd newydd y Llywodraethau. Byddai’r dyddiad gohiriedig yn caniatáu amser i gael data hydredol i gael synnwyr effaith y pandemig Covid-19.

7.6 Cyn y cyhoeddiad, cydnabu’r aelodau angen i dystiolaeth y Comisiwn i barhau’n weledol ac roedd y Comisiwn yn ystyried nifer o adroddiadau dros dro. Y cynhyrchion ar gyfer eu hystyried, a oedd yn dibynnu ar gapasiti a deilliant adolygiad gwariant, oedd; trais yn erbyn menywod a merched, cyflogaeth, gofal cymdeithasol a neu iechyd meddwl, gwaith, addysg.

## 8. Rhoi’r Ddyletswydd Economaidd-gymdeithasol yng Nghymru ar waith (PC CCHD 55.03)

8.1 Darparodd Pennaeth Cymru ddiweddariad ar y papur dyletswydd economaidd-gymdeithasol a’r digwyddiad ymgysylltu arfaethedig gydag aelodau Pwyllgor Cymru ac uwch arweinyddion ar ddiwedd mis Mawrth, a’i nod oedd meithrin perthynas gydag uwch arweinyddion a rhannu canlyniadau’n canfyddiadau ymchwil.

8.2 Gofynnwyd i’r Pwyllgor ystyried y camau nesaf a rôl y Comisiwn, yn enwedig yng ngham cyntaf gweithrediad y ddyletswydd. Adroddir y camau ar lefel Bwrdd. Gofynnwyd i’r Pwyllgor fyfyrio ar rôl y Comisiwn fel rheolydd a sut orau i reoli pwerau gorfodi.

8.3 Rydym yn cynnig mabwysiadu ymagwedd gefnogol yn ystod 2021/22. Byddai swyddogion y Comisiwn yn casglu tystiolaeth i lywio adroddiad briffio un flynedd ymlaen, hyrwyddo’n hymchwil a chanfyddiadau, gweithio ochr yn ochr gyda rheolyddion eraill ac annog camau rhagweithiol ymysg cyrff cyhoeddus.

8.4 Gwahoddwyd aelodau i roi adborth ar yr ymagwedd arfaethedig a darparu cymorth llywio strategol ar ble dylai, yn eu tyb nhw, ymdrechion y Comisiwn gael eu canolbwyntio. Gofynnwyd i’r aelodau hefyd i gynnig awgrymiadau ynglŷn â’r rolau y gallent efallai eu cymryd yn y gofod hwn ac amlygu unrhyw wrthdrawiadau budd.

8.5 Cododd aelodau'r pwyntiau canlynol:

8.5.1 Roedd yn bwysig i ddysgu gan weithrediad y ddyletswydd yn yr Alban. Cynghorodd Ruth Coombs y byddai’r Comisiwn yn rhannu canfyddiadau o ymchwil a ymgymerir ynghylch y maes hwn ar ôl iddo ddod i ben.

8.5.2 Dylid dysgu gwersi o ran rhoi Dyletswydd Cydraddoldeb y Sector Cyhoeddus ar waith yng Nghymru ac angen sicrhau bod gweithrediad cyrff cyhoeddus yn canolbwyntio’n fwy ar ddeilliannau. Byddai angen i’r Comisiwn ystyried pryd i drawsnewid i ffwrdd oddi ar yr ymagwedd gefnogol i sicrhau bod cyrff cyhoeddus yn cydymffurfio â’r ddyletswydd ac i ddal sefydliadau i gyfrif, pan nad oeddent yn cydymffurfio.

8.5.3 Dylid anelu negeseuon at uwch arweinyddion i sicrhau eu bod o’r un bryd ac yn deall arwyddocâd y ddyletswydd a’i chyfle fel lifer at newid.

8.5.4 Byddai rhannu arfer orau ac astudiaethau achos gyda chyrff cyhoeddus yn ddefnyddiol fel ei gilydd.

8.5.5 Dylai’r Comisiwn ystyried agweddau newidiol ôl etholiad a sicrhau ei fod yn parhau i hyrwyddo’r ddyletswydd.

**Cam C: Cynghori Llywodraeth Cymru i gynnwys astudiaethau achos yn ei chanllaw neu i’r Comisiwn lunio canllaw, sydd yn cynnwys astudiaethau achos o’r polisïau mae sefydliadau wedi’u mabwysiadu.**

## 9. Diweddariad gan Gyfarwyddwr Gweithredol (PC CCHD 55.04)

9.1 Rhoddodd y Cyfarwyddwr Gweithredol y newyddion diweddaraf ar faterion corfforaethol allweddol i Bwyllgor Cymru.

9.2 Dywedwyd wrth y Pwyllgor fod y Bwrdd ar hyn o bryd yn ymgymryd â’r gwerthusiad ariannol diwedd y flwyddyn a’n bod ar drothwy’r cyfnod cyn etholiad. Nodwyd y bod ar hyn o bryd danwario arfaethedig ar gyllideb y Comisiwn.

9.3 Roedd y Bwrdd wedi cynnal cyfarfod ar y cynllun strategol a darparodd adborth ar y modd y mae’r Comisiwn yn defnyddio tystiolaeth, dygnwch ein gwaith a’n tegwch.

9.4 Dywedwyd wrth yr aelodau fod yr Adolygiad Gwariant ar y gweill, roedd y Comisiwn yn obeithiol y byddai Llywodraeth y DU yn cymryd i gyfrif ein cam drawsnewid gyda’r Cadeirydd newydd angen amser i wneud effaith.

9.5 Darparwyd diweddariad o ffocws y Comisiwn ar les staff a chyflwyno sesiynau C&A wythnosol gyda’r uwch dîm arweiniol i gynyddu ymgysylltu â staff.

9.6 Darparodd y Cyfarwyddwr Gweithredol ddiweddariad ar gyflenwi rhaglenni a oedd yn cynnwys:

* + - Roedd yr adroddiad ar yr Ymchwiliad i Ataliaeth mewn Ysgolion wedi’i oedi.
		- Roedd yr asesiad Adran 31 o’r Swyddfa Gartref yn ei gamau terfynol o gytuno ar gynllun gweithredu.
		- Roedd y TUC wedi cysylltu â’r Comisiwn ynglŷn ag Ymchwiliad y Pwyllgor Menywod a Chydraddoldebau i Covid a’r gweithle. Roedd y Comisiwn yn ystyried ei ymateb ac ymgysylltu posib â’r Adran dros Fusnes, Ynni a Strategaeth Ddiwydiannol ar y mater.
		- Cynhaliwyd sesiwn gyda’r Bwrdd i drafod cymhlethdod y tirlun Traws ac roedd cynlluniau ar waith i gynnal sesiynau tebyg i Bwyllgorau Cymru a’r Alban. Roedd y Comisiwn yn parhau i lunio strategaeth ymgyfreitha ynghylch y mater hwn lle bo’r gyfraith angen eglurhad pellach.
		- Roedd y Comisiwn yn disgwyl gweld copi o flaen llaw o’r adroddiad ymchwiliad y Blaid Geidwadol i Islamoffobia, wedi’i gomisiynu gan y Blaid Geidwadol, na chai’i gyhoeddi tan ar ôl yr etholiadau. Byddai’r Comisiwn yn ystyried ei ymateb.
		- Yng ngolau’r pandemig roedd y Comisiwn yn gohirio gorfodi adrodd ar y bwlch cyflog rhwng y rhywiau i’r sector preifat a chyrff sector cyhoeddus yn Lloegr am chwe mis. Yng Nghymru a’r Alban byddai’r safle sydd yn bodoli ar gyfer cydymffurfio â’r PSED yn parhau gydag ymagwedd bragmataidd o ran cyrff arbennig, er enghraifft y GIG.
		- Roedd y Comisiwn yn ymgymryd ag arolwg rhanddeiliaid i wella’n dealltwriaeth o ganfyddiadau allanol a mesur cynnydd yn erbyn arolwg 2017. Byddai tua 50 o gyfweliadau manwl gan gynnwys oddeutu 10 - 15 gyda rhanddeiliaid yng Nghymru i lywio effaith ein gwaith ac effeithiolrwydd strategaethau cyfathrebu ac ymgysylltu.

9.7 Mewn ymateb i ymholiadau, am eglurhad o safbwynt y Bwrdd ar ddefnydd y Comisiwn o dystiolaeth, cynghorodd y Cyfarwyddwr Gweithredol fod ein hymagwedd at dystiolaeth wedi cael ei thrafod gyda Chomisiynwyr newydd gan ei fod yn ymwneud â sut mae’r Comisiwn yn cael ei ganfod yn allanol. Roedd cydnabyddiaeth o bwysigrwydd deall y dulliau a ddefnyddir ynghylch coladu data a defnydd o ffynonellau eraill. Roedd y Comisiwn yn archwilio’r angen am Banel Her Arbenigol i ategu’i gasglu tystiolaeth.

**Cam D: Nodwyd cais gan aelodau am gyfle i drafod y Bil Mamolaeth yn fanwl.**

## 10. Cynnydd ar y rhaglen hil yng Nghymru (PC CCHD 55.05)

10.1 Diolchodd Hannah Wharf, Prif Swyddog, Materion Allanol Cymru, dîm Cymru am ei waith cyn belled ar yr ymchwiliad a chyflwyno’r papur ar gynnydd ar y rhaglen hil i Bwyllgor Cymru.

10.2Darparwyd diweddariad ar ddau linyn gwaith, a oedd wedi darparu cyfleoedd i flaenoriaethu perthynas â rhanddeiliaid gydag effaith lwyddiannus.

10.2.1 Cynllun Gweithredu Cydraddoldeb Hil - Roedd y Comisiwn yn gweithio gydag ac yn cynghori Llywodraeth Cymru ar ddatblygiad cynllun Llywodraeth Cymru i sicrhau y byddai mecanweithiau atebolrwydd cadarn yn cael eu defnyddio yn ei chyflenwi ôl etholiad.

10.2.2 Ymchwiliad i Anghydraddoldeb Hiliol yn y sectorau Iechyd a Gofal Cymdeithasol – cynghorwyd aelodau fod y cyfnod casglu tystiolaeth wedi’i ymestyn a bod cwmni wedi’i gaffael i ymgymryd â chyfweliadau grŵp ffocws ychwanegol.

10.3 Gofynnwyd i aelodau’r Pwyllgor i ystyried y cwestiynau a amlinellwyd yn y papur.

10.4 Cydnabu’r aelodau fod y mater atebolrwydd yn heriol a gwnaethant gwestiynu a oedd bodlonrwydd dilys gan Lywodraeth Cymru i’w cael ei dal i gyfrif.

10.5 Teimlai aelodau y gallai tystiolaeth y CCHD gael ei wrthod ac roeddent yn cwestiynu a oedd angen i’r Comisiwn gyfathrebu pryderon dros y berthynas gyfredol rhwng y CCHD a Llywodraeth Cymru. Roedd Pennaeth Cymru fodd bynnag yn gallu cynnig rhywfaint o sicrwydd bod y berthynas yn parhau’n gryf gyda’r Llywodraeth a’r Dirprwy Weinidog.

10.6 Nododd aelodau fod yr ymgysylltu ar y Cynllun Gweithredu Cydraddoldeb Hil gan Lywodraeth Cymru wedi bod yn bositif gyda thrafodaethau defnyddiol wedi’u cynnal gyda rhanddeiliaid.

10.7 Soniodd aelodau y bu ychydig cynnydd gyda Llywodraeth Cymru wrth roi’i strategaethau ar waith i gyflenwi gwelliannau. Roedd angen rhoi cynllun ehangach ar waith i greu mwy o gapasiti ar gyfer hyrwyddo cydraddoldeb drwy fecanweithiau sefydliadol. Awgrymodd y Pwyllgor y dylent drafod sut orau i gynghori Llywodraeth Cymru ar gau’r bwlch gweithredu.

10.8 Amlygodd aelodau yr angen i weithio gyda rhanddeiliaid eraill, ac ar draws themâu polisi, i gyflenwi’r cynllun gweithredu. Ffordd o ddilysu llwyddiant yr ymagwedd hon oedd trwy brosiectau yr oeddem wedi’u cyflenwi’n llwyddiannus a/neu astudiaethau achos sydd yn gallu arddangos y broses.

10.9 Cytunodd aelodau fod y mater o dangynrychiolaeth yn Llywodraeth Cymru yn hanfodol ar gyfer gweithredu a bod diffyg cynrychiolaeth yn dal yn ôl faterion cydraddoldeb hil a newid hir dymor.

**Cam E: Roedd y broses casglu tystiolaeth ar gyfer yr ymchwiliad yn dal ar agor a gofynnwyd i’r Pwyllgor rannu manylion ac annog cyfranogiad ymysg eu rhwydweithiau.**

## 11. Egwyddorion ar gyfer rolau’r CCHD mewn trafodaethau cyhoeddus (PC CCHD 55.06)

11.1 Cyflwynodd y Cyfarwyddwr Gweithredol y papur, a fyddai’n mynd i’r cyfarfod Bwrdd nesaf ar gyfer trafodaeth i drafod/cytuno ar egwyddor y CCHD fel sylwebydd mwy gweithredol ac arweinydd meddyliau mewn trafodaethau cyhoeddus.

11.2 Ceisiwyd am fewnbwn a chyngor Pwyllgor Cymru i lywio trafodaeth y Bwrdd ar unrhyw oblygiadau’r papur ar gyfer y cyd-destun datganoledig yng Nghymru.

11.3 Nodwyd myfyrdodau’r Pwyllgor fel a ganlyn:

11.3.1 Mewn absenoldeb diffiniad wedi’i gytuno arno ar gyfer termau fel ‘canslo’ neu ‘ailysgrifennu hanes’ byddai’n ddefnyddiol i egluro a darparu cyd-destun wrth eu defnyddio.

11.3.2 Gofod dadleuol a chystadleuol iawn yw hwn a her i’r Comisiwn i gynllunio cyfeiriad. Dylai’r Comisiwn fod yn weladwy a bod â llais yn y gofod hwn, hyd yn oed os dim ond i ailadrodd y gyfraith.

11.3.3 Fel democratiaeth gynhwysol a gweithredol rydym angen i ddinasyddion allu archwilio a negodi gwahaniaethau mewn ffordd adeiladol. Fodd bynnag, dylai’r Comisiwn fod yn ddewr ac ymrwymo i rai safbwyntiau. Ni fyddwn yn gallu osgoi mynd i dir gwleidyddol.

11.3.4 Mae gwahaniaeth rhwng darparu llwyfan ar gyfer person a bod ‘heb lwyfan/y llwyfan wedi’i gymryd oddi wrthych’ a rhyddid mynegiant.

11.3.5 Mae angen i’r drafodaeth gyhoeddus am ‘barch i’r rheol cyfraith’ (e.e. gwrthdrawiadau BLM), adlewyrchu bod Hawliau Dynol yn rhan o’r gyfraith honno.

11.3.6 Dylai’r Comisiwn fod yn glir os oes neu beth yw’r ‘meysydd na ellid mynd iddynt’ y gellid ymgysylltu arnynt. Er enghraifft, beirniadaethau crefydd a ffydd.

11.3.7 Hoffai’r Pwyllgor gael mwy o amser i ystyried y materion pwysig a dyrys hyn, sydd yn cyffwrdd ar y thema bwysig o gydlyniad cymdeithasol. Bydd aelodau yn darparu adborth ychwanegol yn ysgrifenedig i’r Cyfarwyddwr Gweithredol, Cymru.

**Cam F: Pwyllgor Cymru i ddarparu adborth ychwanegol i’r Cyfarwyddwr Gweithredol ar yr Egwyddorion ar gyfer rôl y CCHD ym maes trafodaethau cyhoeddus yn dilyn y cyfarfod.**

## 12. Llunio’r Cynllun Strategol (CCHD 55.07)

12.1 Cafodd y Pwyllgor ddiweddariad gan y tîm Hyb Strategaeth ar y cynnydd wrth lunio’r cynllun strategol.

12.2 Gofynnwyd i’r Pwyllgor i roi adborth ar yr ymagwedd ac amserlen cyn i’r cynllun gael ei drafod ar lefel Bwrdd.

12.3 Dywedodd aelodau y dylai’r Comisiwn ystyried y risgiau a’r heriau wrth ymgysylltu â rhanddeiliaid dros fis Awst a Medi pan allai’r bobl fod yn canolbwyntio ar ymateb i’r pandemig neu drawiad posib â’r cyfnod gwyliau.

12.4 Cytunodd y Pwyllgor â safbwynt y Bwrdd fod y themau newid hinsawdd, AI & thechnoleg a’r croestoriad gyda chydraddoldeb a hawliau dynol yn bwysig i’r Comisiwn eu hystyried. Roedd y themau hyn yn berthnasol yng Nghymru ac roedd Llywodraeth Cymru yn dechrau mynd i’r afael â’r her hon. Roedd gan gyhoeddiad diweddar Lywodraeth Cymru ‘Cenhadaeth i Gryfhau ac Ailadeiladu'r Economi’ weledigaeth ar gyfer economi llesiant, sydd yn gyrru ffyniant ac mae’n addas o ran yr amgylchedd ac yn helpu pawb i wireddu’u potensial.

12.5 Gofynnodd aelodau beth oedd dehongliad y Comisiwn o lesiant, fel thema wleidyddol? Mae pobl yn deall llesiant fel term mewn ffyrdd eang a rhydd. Yn y cyd-destun Cymreig mae dau brif ddarn o ddeddfwriaeth sydd yn defnyddio’r term ‘Llesiant’ ac roedd angen i’r Comisiwn fod yn glir nad oedd yn dyblygu gwaith rheolyddion eraill yn y gofod hwn.

## 13. Adroddiad Pennaeth Cymru (CCHD 55.08)

13.1 Darparodd Pennaeth Cymru ddiweddariad ar y symud swyddfa sydd wedi’i oedi a chynghorodd fod yna’r effaith leiaf ar staff gan nad oedd yna ddymuniad i ddychwelyd i’r swyddfa.

13.2 Roedd y Comisiwn ar hyn o bryd yn recriwtio am Swyddog Polisi a Materion Cyhoeddus mewn rôl cyfnod penodol.

**Cam G: RH i rannu disgrifiad rôl y swydd gydag aelodau’r Pwyllgor.**

## 14. Unrhyw Fusnes Arall

14.1 O ystyried yr amgylchedd allanol gyfredol, gofynnwyd i’r Pwyllgor ystyried a fyddai’n ddefnyddiol i ddod o hyd i amser ar gyfer cyfarfod anffurfiol.

14.2 Gofynnodd y Cadeirydd i’r aelodau ystyried a fyddai’n fudd iddynt gael sesiynau Pwyllgor byr yn unig cyn cyfarfodydd ffurfiol.

14.3 Gofynnodd y Cadeirydd i aelodau ystyried pa wedd fyddai i gynhadledd Cyfnewidfa Cydraddoldeb a Hawliau Dynol rhithiol.